Toinen tuleminen (televisiosarja)

| Toinen tuleminen |
| --- | --- |

Tyyli:  draamakomedia
Kestoaika:  21-27 minuuttia
Pääosissa:   Pihla Viitala  Reetta Ylä-Rautio 
Alkuperämaa:   Suomi
Alkuperäiskieli:  suomi
Verkko:   Ruutu+  Elisa Viihde 
Esitetty:  2024-05-02-12. toukokuuta 2024 – 2024-06-13-113. kesäkuuta 2024
Tuotantokausia:  1
Jaksoja:  8
Ikäraja:  
Sisältömerkintä:  
Tuotanto
Tuottaja(t):  Johanna Tarvainen
Vastaava(t) tuottaja(t):  Samuli Norhomaa
Ohjaaja(t):  Teemu Niukkanen
Käsikirjoittaja(t):   Jemina Jokisalo  Daniela Hakulinen 
Leikkaaja(t):  Jesse Jokela
Kuvaaja(t):  Italo Moncada
Tuotantoyhtiö(t):  Solar Republic
Palkinnot
Voitetut:  Canneseries Student Award for Best Short Form Series 2024  Kultainen Venla 2024 - Vuoden käsikirjoittaja (fiktio) - Jemina Jokisalo
Ehdokkuudet:  Canneseries Vuoden lyhyt sarja 2024 Kultainen Venla 2024 - Vuoden käsikirjoittaja (fiktio), Jemina Jokisalo Kultainen Venla 2024 - Vuoden komediasarja Kultainen Venla 2024 - Vuoden ohjaaja (fiktio), Teemu Niukkanen
Aiheesta muualla
IMDb 
Elonet
Toinen tuleminen (engl. Money Shot) on suomalainen draamakomediasarja. Se kertoo aikuisviihdetähti Sarista (es. Pihla Viitala), joka potkujensa jälkeen alkaa tuottaa uudenlaisia eroottisia elokuvia naisille yhdessä kipakan feministin Linnean (es. Reetta Ylä-Rautio) kanssa. Sarjan on ohjannut Teemu Niukkanen ja käsikirjoittaneet Jemina Jokisalo ja Daniela Hakulinen Jokisalon ja vastaavan tuottajan Samuli Norhomaan alkuperäisidean pohjalta. Sarjan on tuottanut Elisa Viihteelle Solar Republic.
Kahdeksanosainen sarja julkaistiin toukokuussa 2024 Ruutu+ -suoratoistopalvelussa ja sarjan ensimmäinen jakso esitettiin myös Nelosella.
Sarja oli mukana Canneseries-tv-festivaalien lyhyiden sarjojen kilpailussa keväällä 2024 ja voitti siellä Student Award for Best Short Form Series -palkinnon. Yliopisto-opiskelijoista koostuneen raadin mukaan sarja "erottui joukosta olemalla rohkea, riemastuttava ja älykäs." Tammikuussa 2025 Jemina Jokisalo palkittiin sarjasta Kultainen Venla -gaalassa edellisvuoden parhaasta fiktiokäsikirjoituksesta. Sarja oli ehdokkaana myös parhaan komediasarjan ja parhaan fiktio-ohjauksen kategorioissa..
Haastatteluissaan Varietyllä ja Drama Quarterlyllä käsikirjoittaja Jokisalo painottaa, kuinka huumori on tärkeä osa sarjaa, ja sitä työstäessä tavoitteena oli saada katsojat nauramaan ääneen. Jokisalon mukaan hauskuuden vastapainona sarja käsittelee vakavampia aiheita hahmojen tarinoiden kautta, ja sen tapa käsitellä ja tuoda esille feminististä pornoa sekä siihen liittyviä aiheita on tuonut suomalaisiin sarjoihin uutta tuulta sekä herättänyt kiinnostusta myös maailmalla. Sarjaa työstäessä Jokisalo keskusteli seksityöntekijöiden kanssa pornoalan todellisuudesta, ja sarjassa esiintyy porno- ja OnlyFans-näyttelijöitä. Tärkeää oli näyttää seksi positiivisessa ja häpeämättömässä valossa.
Helsingin Sanomien tv-arvostelun mukaan "nuhjuisen ja halvan näköisen sarjan" "lopputulos on ennalta-arvattavaa saippuaoopperaa, joka lupaa enemmän kuin antaa."
Keskipohjanmaa taas antoi Toiselle Tulemiselle neljä tähteä, ja sanoo, että "Suomalaissarjana se enemmän kuin tyydyttää, vetää käteen uusia kortteja ja tulee tarpeeseen, hyväilee huumorilla sekä penetroi naurullaan läpi estojemme ja panee myös miettimään."
Sarjan kansainvälisestä myynnistä vastaavat Federation Studios ja Nordisk Film Distribution (Pohjoismaissa).